VEJLEDNING -TCO-MODEL 2D

50.85 Brændstof og fyringsolie

27032020


## Introduktion

Denne vejledning hjælper dig med at lave en TCO-beregning efter TCO-model 2D (”laveste totale tankomkostning” pr. hovedadresse inden for en offentlig myndighed).

## Hvordan finder jeg den rette leverandør

For at foretage en tildeling ud fra TCO-model 2D skal du tildele til den leverandør, som giver den laveste totale tankomkostning pr. hovedadresse.

Ved anvendelse af TCO-model 2D skal du således foretage TCO-beregningen for hver hovedadresse under den offentlige myndighed. Det betyder, at tildelingen af leveringskontrakten også finder sted pr. hovedadresse.

Hovedadresser inden for en offentlig myndighed kan fx være institutioner under ministerier, lokale afdelinger under styrelser, fakulteter under universiteter, institutter under fakulteter, lokale afdelinger under erhvervsskoler, lokale afdelinger under forsyningsvirksomheder, lokale afdelinger under boligselskaber eller afdelinger under hospitaler.

TCO-beregningen foretages på baggrund af den offentlige myndigheds hovedadresse. Tildelingen sker herefter til den leverandør, som fremkommer ved brug af tildelingsværktøjet og gælder for samtlige udkørselssteder inden for den pågældende myndighed.

## Brug af tildelingsværktøjet

Når du bruger SKI’s TCO-tildelingsværktøj, skal du kun udfylde de gule felter i selve TCO-tildelingsværktøjet. Du finder tildelingsværktøjet på aftalesiden på ski.dk.

Herunder finder du en trinvis gennemgang af TCO-tildelingsværktøjet med et overblik over, hvilken information du skal angive. De grå felter med kursivskrift angiver information, som enten udregnes automatisk eller er angivet af SKI på forhånd.

De otte felter, der kræver input fra dig, er markeret med kryds i yderste højre kolonne.

*Særligt for kommunale kunder gælder, at der inden for en radius på 10 km fra den lokation, som danner grundlag for TCO-modellen, skal være minimum ét salgssted. I det tilfælde at ingen af leverandørerne kan opfylde forudsætningen, kan du fritages for aftageforpligtigelsen.*

*.*

|  |  |  |
| --- | --- | --- |
| **Række** | **Benævnelse** | **Udfyldes af kunde** |
| **2** | **Kundens lokation**– angiv den lokation, TCO-beregningen laves ud fra. | x |
| **7** | **Anvendelse af elektronisk tankkort**– angiv, om I ønsker at gøre brug af elektroniske tankkort. | x |
| **8** | **Gennemsnitlig årsløn (kr.) for de relevante medarbejdere**– angiv en gennemsnitsbetragtning af årslønnen for de medarbejdere, der primært benytter bilerne. | x |
| *9* | ***Gennemsnitligt antal arbejdstimer pr. år pr. medarbejder (timer)*** |  |
| *10* | ***Gennemsnitlig timeløn (kr./time)*** |  |
| **11** | **Gennemsnitlig hastighed ved kørsel til tank (km/t)** – angiv en gennemsnitsbetragtning af hastighed, eksempelvis bykørsel 19 km/t. | x |
| *12* | ***Medarbejderomkostninger (kr. pr. kørt kilometer)*** |  |
| **13** | **Estimat af hvor langt kundens biler i gennemsnit kører pr. liter** – angiv en gennemsnitsbetragtning af, hvor langt jeres biler kører, eksempelvis 16 km/liter. | x |
| **14** | **Estimat over den gennemsnitlig tankning (liter)** – angiv, hvor mange liter der gennemsnitligt tankes. | x |
| **15** | **Brændstoftype** Du kan vælge at lave din TCO-beregning på baggrund af enten benzin, diesel eller blandet brændstoftype. Hvis din bilpark udelukkende består af biler, der kører på diesel, vælger du diesel i drop-down listen. | x |
| *20* | ***SKI pris (kr./liter)*** *SKI’s evalueringstekniske pris, som er identisk med den, der er anvendt ved SKI´s tildeling på rammeaftalen (kr./liter).* |  |
| *21* | ***Pris ved gennemsnitlig tankning (kr.)*** |  |
| **22** | **Afstand fra lokation til nærmeste tank (km)** – angiv, hvor langt der er fra lokationen ud til den pågældende leverandørs nærmeste tankstation. Du finder en oversigt over leverandørens tankstationer på deres hjemmeside. | x |
| *23* | ***Medarbejderomkostning ved kørsel til tank (kr.)*** |  |
| *24* | ***Forbrug af brændstof ved kørsel til tank (kr.)*** |  |
| *25* | ***Samlede TCO-beregning*** |  |

## Tildeling af leverandør

Resultatet af TCO-beregningen er den leverandør, som du skal tildele leveringskontrakten til. Leverandøren vil være markeret med grønt i række 25 (samlede TCO-beregning) i TCO-tildelingsværktøjet.

## Sådan finder du din backup-leverandør

Leverandøren, der på baggrund af TCO-beregningen har den næstlaveste pris, er den leverandør, du skal have et backup-kort hos.

## Opstartsmøde

Leverandøren skal som minimum deltage i ét opstartsmøde med dig. Du skal selv anmode om et møde, da leverandøren ikke ved, at du har tildelt dem, før du tager kontakt. På mødet kan du afklare med leverandøren, om der eventuelt skal være begrænsninger på jeres tankkort, tilrettelægge udrulningen i jeres organisation og få en præsentation af de løsninger, som leverandøren kan tilbyde i form af apps eller andet.

## Hvordan bestiller jeg tankkort

Nye kort bestilles via online løsning, e-mail eller telefon. Du finder kontaktinformationer på leverandørerne på ski.dk.

Ved bestilling af nye kort kan du angive individuelle informationer, der skal påføres kortet, fx virksomhed, navn, afdeling, registreringsnummer osv. Der er mulighed for selvvalgte koder, og leverandøren kan hjælpe med at kode kortene. Det er valgfrit, om det enkelte kort er pr. bil eller pr. medarbejder.

|  |
| --- |
| Mere informationDu kan finde mere information om aftalen på ski.dk. Her finder du bland andet flere vejledninger og øvrige dokumenter, der kan hjælpe dig med at bruge aftalen.Du er altid velkommen til at kontakte SKI’s kundeservice på telefon 33 42 70 00, hvis du har spørgsmål til aftalen. |
|  |

**Staten og Kommunernes Indkøbsservice A/S ·** Zeppelinerhallen, H.C. Hansens Gade 4 · 2300 København S · Telefon +45 33 42 70 00